भाजपा नेताओं पर मनमर्जी से किले का नाम बदलवाने का आरोप
अकबरके किले का नाम बदलने को लेकर राजनैतिक दांवपेंच शुरू हो गए हैं। कांग्रेस के पूर्व मंत्री ललित भाटी ने स्थानीय भाजपा नेतआों पर आरोप लगाया है कि संवेदनशील मसले को लेकर वह गंभीर नहीं हैं। उन्होंने तत्कालीन जिला कलेक्टर डॉ. आरुषि मलिक के कार्यकाल के दौरान ऐतिहासिक पुरा महत्व के किले का नाम बदलने पर प्रशासन की शिथिलता बताई है। भाटी ने राज्य सरकार से मांग की है कि क्यों डॉ. मलिक के खिलाफ सख्त कार्रवाई की जाए।
भाटी ने कहा कि ऐेतिहासिक पुरा महत्व के स्मारकों आैर संग्रहालय का नाम बदलना बेहद गंभीर मसला है। अजमेर में अकबर के किला का नाम अजमेर का किला कैसे किया जा सकता है? यह सवाल मुख्यमंत्री वसुंधरा राजे से किया गया है। उन्होंने मुख्यमंत्री को पत्र भेजकर इतिहास की जानकारी दी है, बताया कि राजस्थान सरकार द्वारा 16 सितंबर 1968 को राजस्थान स्टेट आर्किलोजिकल गजट नोटिफिकेशन में यह इंद्राज है कि अजमेर का पुरा एवं ऐतिहासिक महत्व वाला अकबर का किला 1570 में अकबर द्वारा बनवाया गया था। यहीं से बादशाह जहांगीर ने ब्रिटिश इस्ट इंडिया कंपनी को भारत में व्यापार करने का फरमान जारी किया था। यह किला गजट नोटिफिकेशन के क्रम संख्या 119 पर अकबर का किला, मैग्जीन, दौलतखाना के नाम नोटिफाइड किया गया है। भाटी ने पत्र में यह भी जानकारी दी कि नाम बदलने के इस विवाद की शुरुआत अकबर के किले के रंगरोगन-रखरखाव के दौरान हुई थी। किले के बाहर लगे साइन बोर्ड पर कलर करने के बाद उस पर अकबर का किला लिखने की जगह अजमेर का किला लिख दिया गया।
सीएमहस्तक्षेप कर सुलझाएं विवाद
भाटीका आरोप है कि स्थानीय भाजपा नेताओं ने तत्कालीन कलेक्टर डॉ. मलिक से मिलकर किले का नाम मनमर्जी से बदलवा लिया। भाटी ने पत्र में सरकार से आग्रह किया है कि मुख्यमंत्री इस प्रकरण में हस्तक्षेप कर विवाद को समाप्त कराएं।
hin_Deva hin_Deva hin_Deva hin_Deva hin_Deva